Die dokumentêre fantasieprent Alison maak op die oomblik opslae in Hollywood, waar dit die eerste Suid-Afrikaanse film is wat by die gesogte Dances with Films-rolprentfees in Los Angeles vertoon word.
Dié fliek, oor die dramatiese aanval op en verkragting van Alison Botha van Port Elizabeth meer as 20 jaar gelede, is ook deur ’n toonaangewende publikasie as hul keuse vir die fees aangewys.
Uga hou vol haar fliek is nie ’n dokumentêr in die tradisionele sin van die woord nie. Dit bevat heelwat fantasie-elemente, animasie en natuurlik ook argiefmateriaal. Maar groot dele daarvan word deur akteurs herskep.
Veral oor die feit dat Alison nie net die wrede aanval oorleef het nie, maar ook besluit het om haar ervaring te gebruik om ’n motiveringspreker te word en ander te inspireer. Alison het ook ’n boek saam met die bekroonde joernalis Marianne Thamm oor die gebeure geskryf. I Have a Life is onlangs weer uitgereik.
Uga vertel sy moes Alison verskeie kere vra of sy die regte van haar storie vir die silwerdoek kan bekom. Eindelik het Alison ingestem en het Uga besluit op die unieke dokumentêre, fantasieagtige aanslag.
Christia, wat onlangs vir twee Tempo’s benoem is, meen sy gaan nie gou die skuif van Suid-Afrika na Hollywood maak nie. “So lekker as wat dit is om so na aan die aksie te wees, het Suid-Afrika steeds my hart.”
Uga beplan om nou aan ’n komedie te begin werk ná die ernstige Alison. Christia is reeds klaar geskiet aan ’n nuwe seisoen van Die Bolandmoorde op kykNET.